**МЕТОДИКА ЗА ОЦЕНКА НА ОФЕРТИТЕ**

Обществена поръчка с предмет: **„Доставка, монтаж и въвеждане в експлоатация на 9 броя автоматични метеорологични станции“**

До оценка се допускат само офертите, които отговарят на изискванията на възложителя.

Обществената поръчка се възлага въз основа на икономически най-изгодна оферта, определена по критерий „***оптимално съотношение качество/цена“***.

Класирането на участниците се извършва на база получената от всяка оферта „Комплексна оценка” – (КО) като сума от индивидуалните оценки по определени предварително показатели, както следва:

|  |  |  |
| --- | --- | --- |
| **Показател**  (наименование) | **Максимално възможен брой точки** | **Тежест в КО** |
| **1** | **2** |  |
| 1. Техническа оценка - ТО | 100 | 50% |
| 2. Финансова оценка - ФО | 100 | 50% |

1. Точките по показател ТО – Техническа оценка се определят по следната формула:

ТО = TO1 x 0.50 + TO2 x 0.30 +TO3 x 0.20

1.1 Точките по подпоказател ТО1 – „Точност на измерване на метеорологичните параметри“ се определят по следната формула:

TО1 = 100 х (0.20Тtempmах/Тtempn + 0.20Тrhummax/Тrhumn + 0.20Тpresmax/Тpresn + 0.20Тprecmax/ Тprecn + 0.20Тwspmax/ Тwispn), където:

Тtempn – точност на измерване на температурата на въздуха, предложена от конкретния участник

Тtempmах – най-голямата точност на измерване на температурата на въздуха, предложена от участник в обществената поръчка.

Тrhumn – точност на измерване на относителната влажност на въздуха, предложена от конкретния участник

Тrhummах – най-голямата точност на измерване на относителната влажност на въздуха, предложена от участник в обществената поръчка.

Тpresn – точност на измерване на атмосферното налягане, предложена от конкретния участник

Тpresmах – най-голямата точност на измерване на атмосферното налягане, предложена от участник в обществената поръчка.

Тprecn – точност на измерване на количеството валеж, предложена от конкретния участник

Тprecmах – най-голямата точност на измерване на количеството валеж, предложена от участник в обществената поръчка.

Тwspn – точност на измерване на скоростта на приземния вятър, предложена от конкретния участник

Тwispmах – най-голямата точност на измерване на скоростта на приземния вятър, предложена от участник в обществената поръчка.

1.2. Точките по подпоказател ТО2 – „Срок за отстраняване на неизправности в рамките на гаранционния срок“ се определят по следната формула:

TО2 = 100 х Srоmin/Srоn, където:

Srоn е срокът за отстраняване на неизправности в рамките на гаранционния срок, предложен от конкретния участник;

Srоmin е срокът за отстраняване на неизправности в рамките на гаранционния срок от техническото предложение на участника, предложил най-кратък срок.

**Участникът следва да предложи срок за отстраняване на неизправности в рамките на гаранционния срок в цели числа, като минимално оценимият срок е 1 ден. Максималният срок за отстраняване на неизправности в рамките на гаранционния срок, който може да бъде предложен от участник е 7 дни.**

**Участник, предложил срок за отстраняване на неизправности в рамките на гаранционния срок по-голям от 7 дни, ще бъде отстранен от участие.**

**Гаранционният срок започва да тече от датата на доставка.**

**Срокът за отстраняване на неизправности в рамките на гаранционния срок започва да тече от датата на уведомяването от страна на възложителя.**

1.3. Точките по подпоказател ТО3 – „Срок за гаранционна поддръжка“ се определят по следната формула:

TО3 = 100 х Srgn/Srg max, където:

Srgn е срокът за гаранционна поддръжка, предложен от конкретния участник;

Srg max e максималния срок за гаранционна поддръжка, предложен от участник в обществената поръчка.

**Участникът следва да предложи срок за гаранционна поддръжка в цели числа, в месеци, като минимално оценимият срок е 24 месеца. Максималният срок за гаранционна поддръжка, който може да бъде предложен от участник е 60 месеца.**

**Участник, предложил срок за гаранционна поддръжка по-малък от 24 месеца и по-голям от 60 месеца, ще бъде отстранен от участие.**

**Гаранционният срок започва да тече от датата на доставка.**

2. Точките по показател ФО – „Финансова оценка“ се определят по следната формула:

ФО = 100 х Цmin/Цn, където

Цn е общата цена за изпълнение на поръчката без ДДС, предложена от конкретния участник;

Цmin е най-ниската предложена обща цена за изпълнение на поръчката без ДДС от участник в обществената поръчка.

3. Комплексна оценка – КО

Комплексната оценка се изчислява по следната формула:

КО = 0.50 х ТО + 0.50 х ФО

Класирането на участниците се извършва в низходящ ред на получената комплексна оценка, като на първо място се класира офертата с най-висока оценка.

Максималната комплексна оценка, която може да получи участник е 100 точки.

При изчисляването на всички стойности по горепосочената формула, резултатите се закръгляват до втория знак след десетичната запетая.